Publication: Magyar Közlöny
Issue: MK-2010-123 (Year: 2010, Number: 123)
Era: contemporary
Section: 2010. évi LXXVIII. törvény
Paragraph Index: 66

(2) Az (1) bekezdés szerinti közös célt követve, és eleget téve a 18. cikkben foglalt, a megállapodás végrehajtásának felügyeletére vonatkozó kötelezettségeinek, a vegyes bizottság évente felülvizsgálja a fejleményeket, tekintettel az e cikkben említett jogszabályi változásokra is. A vegyes bizottság kidolgozza az erre vonatkozó együttmûködés eljárását, beleértve a feleknek szóló megfelelõ ajánlásokat is. Az Európai Unió és tagállamai viszonossági alapon – tehát amennyiben a vegyes bizottság megerõsítette, hogy az Egyesült Államok törvényei és rendelkezései értelmében az Európai Unió tagállamai vagy azok állampolgárai az Egyesült Államok légitársaságaiban többségi tulajdonnal rendelkezhetnek és azok felett tényleges ellenõrzést gyakorolhatnak – engedélyezik, hogy légitársaságaikban az Egyesült Államok vagy állampolgárai többségi tulajdonnal rendelkezzenek és azok felett tényleges ellenõrzést gyakoroljanak.

Source: https://magyarkozlony.hu/hivatalos-lapok/169910d0d0dbafea7ed9f70e285e2d18679663e9/dokumentumok/519e22f0d902683eebac787a11ba988294c02bd6/letoltes